સારાંશ માટે દસ્તાવેજ: મ્યાનમારના શરણાર્થીઓને બાંગ્લાદેશના હિંદુઓએ આશરો આપ્યો

બાળકોના ચહેરા પર ઉત્સાહ વધારે છે, કારણ કે તેમને સૌથી પહેલાં જમવાનું મળવાનું છે. બાજુમાં એક હેન્ડ પમ્પ લગાવવામાં આવ્યો છે, જેમાંથી પાણી ભરવા માટે અનેક લોકો કતારમાં ઊભા છે. 

પણ એ કતારથી થોડે દૂર એક ગર્ભવતી યુવતી ચૂપચાપ બેઠી છે. 

અનીતાની ઉંમર માત્ર 15 વર્ષની છે, પણ તેણે આટલી નાની વયમાં આખી જિંદગી જીવી લીધી હોય એવું લાગે છે. 

તમને આ પણ વાંચવું ગમશે

વાત કરતી વખતે તેની પીડા હ્રદયના ઊંડાણમાંથી નિકળીને બહાર આવે છે. 

અનીતા રૂંધાયેલા અવાજે કહે છે, ''કાળી બુકાની પહેરીને કેટલાક લોકો આવ્યા હતા. તેમણે લૂંટફાટ કરી હતી અને મારા પતિને ઉઠાવી ગયા હતા. તેમને મૃતદેહ બીજા દિવસે બાજુના જંગલમાંથી મળી આવ્યો હતો. તેમનું માથું ધડથી અલગ હતું અને હાથ ન હતા." 

આગળ બોલતા તે કહે છે કે મારા ગર્ભમાં વિકસતા બાળકનો વિચાર કર્યા વિના હું ત્યાંથી નાસી છૂટી હતી. ત્રણ દિવસ સુધી ભૂખ્યા પેટે ગાઢ જંગલમાંથી પંથ કાપીને અહીં પહોંચી શક્યા છીએ.

વિશ્વના સૌથી પીડિત સમુદાય રોહિંગ્યા મુસ્લિમ વિશે આપ કેટલું જાણો છો?

અંદાજે સાડા ચાર લાખ રોહિંગ્યા મુસલમાનોની માફક હિંદુઓ પણ આ રીતે દોઢ મહિના પહેલાં ભાગીને બાંગ્લાદેશ આવ્યા છે. 

રખાઈન પ્રાંતના રોહિંગ્યા મુસલમાનોની માફક લઘુમતી હિંદુઓ પાસે પણ નાગરિકત્વ નથી. 

દોઢેક મહિના પહેલાં મ્યાનમારથી ભાગીને આવેલા 500 હિંદુઓ પૈકીના લગભગ બધાનું કહેવું છે કે તેઓ કોમી હિંસાના શિકાર બન્યા એટલે નાસી છૂટ્યા હતા. 

એ શરણાર્થીઓમાં શોભા રુદ્રનો પણ સમાવેશ થાય છે. પોતાની સાથે પોતાનો પરિવાર પણ જીવતા ભાગી નિકળવામાં સફળ થયો એ વાતનો જ શોભાને સંતોષ છે. 

શોભા રુદ્ર

શોભા કહે છે, ''હર્યોભર્યો પરિવાર હતો અમારો. એક સાંજે મારા કાકાના ઘર પર હુમલો કરવામાં આવ્યો હતો અને તેમને ગોળી મારવામાં આવી હતી."

તે કહે છે, "મારી પિતરાઇ બહેનની બળાત્કાર કરીને હત્યા કરવામાં આવી હતી. અમારે ભાગવું પડ્યું હતું અને આ બધું એટલું પીડાદાયક છે કે અમે પાછા ક્યારેય નહીં જઈએ. અમે અહીં શાંતિથી રહીએ છીએ. અમને કોઇ અહીંથી ભગાડતું નથી.''

બીજી તરફ મુસ્લિમ રોહિંગ્યાનું કહેવું છે કે મ્યાનમાર સરકારે તેમનો સફાયો કર્યો છે. તેમના અનેક લોકોને મારી નાખવામાં આવ્યા છે. 

મુસ્લિમ રોહિંગ્યા લોકોના આક્ષેપને નકારતા મ્યાનમાર સરકાર કહે છે કે તેમણે મુસ્લિમ ઉગ્રવાદીઓ સામે કાર્યવાહી કરી છે. મુસ્લિમ ઉગ્રવાદીઓએ હિંદુ રોહિંગ્યાને નિશાન બનાવી...\nદસ્તાવેજની સમાન ભાષામાં સારાંશ:
સાંજ થવામાં છે અને બાંગ્લાદેશ-મ્યાનમારની સરહદે વસેલા એક ગામમાં લોકો રાંધવાની હાંડી પર નજર તાકીને બેઠા છે.